*Par iepirkuma procedūras*

*“**Tiesības noslēgt vispārīgo*

*vienošanos par SARS‑CoV‑2 (Covid-19) ātro antigēnu*

*noteikšanas paštestu piegādi” nolikuma prasībām*

*(ID Nr. RS/2022/2)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Komisija) no iespējamā pretendenta ir saņēmusi vēstuli ar lūgumu sniegt skaidrojumu par iepirkuma procedūrā ietvertajām prasībām.

**Jautājums :**

*“Atlikušais testu derīguma termiņš nav mazāks par 12 mēnešiem kopš piegādes Pasūtītāja noliktavā.*

Covid-19 testu ražotāji saviem paštestiem dod garantiju 12 (divpadsmit) mēneši kopš ražošanas brīža. Tirgū ir tikai pāris ražotāji, kas saviem paštestiem dod garantiju 18 (astoņpadsmit) mēneši kopš ražošanas brīža. Lūdzu pārskatīt nolikumu un neierobežot konkurences tiesības. Kā piemēru varu minēt Valsts paštestu iepirkumu, kurā testu derīguma termiņam bija jābūt  9 (deviņi) mēneši kopš piegādes brīža.

**Atbilde:**

Vispārīgā vienošanas paredzētais termiņš ir viens gads no tās noslēgšanas dienas. Pārbaudot tirgū esošos iespējamos testu ekvivalentus, Pasūtītājs konstatēja, ka pārsvarā testu ražotāji derīguma termiņu paredz 24 mēnešus no testa ražošanas dienas. Tā kā Pasūtītājs vēlas būt pārliecinātam, ka vispārīgās vienošanas darbības laikā piegādātie testi būs derīgi, un noteiktais derīguma termiņš pārlieki neierobežo konkurenci, Pasūtītājs ir noteicis 12 mēnešu testu derīguma termiņu kopš piegādes Pasūtītāja noliktavā. Papildus informējam, ka Pasūtītājs ir tiesīgs paredzēt augstākās kvalitātes prasības, nekā vispārīgi tirgū ir pieņemts.

**Jautājums:**

Vai, lūdzu, varētu paskaidrot šo punktu? Mūsu apliecinājums vajadzīgs, vai ražotāja?

17.2.5 Pretendents iesniedz  apliecinājumu, ka piedāvātajām Precēm ir legāla izcelsme.

**Atbilde:**

Lai Pasūtītājs varētu pārbaudīt preces legālo izcelsmi, lūdzam iesniegt preces Eiropas Savienības atbilstības deklarāciju (EU declaration of conformity).

Iepirkumu komisijas priekšsēdētāja K.Meiberga